Gorilos

Lygumų gorila (Gorilla gorilla)
 Kalnų gorila (Gorilla beringei)

Gorilos (Gorilla) – hominidų (Hominidae) šeimos primatų gentis paplitusi centrinės Afrikos miškuose. Ši gentis dalinama į dvi rūšis – kalnų ir lygumų gorilas. Tai yra didžiausi dabar Žemėje gyvenantys primatai. Gorilų DNR yra labai panašus į žmogaus, įvairiais skaičiavimais šis rodiklis siekia 90-95 %. Gorilos yra trečias artimiausias žmogaus giminaitis po šimpanzių ir mažųjų šimpanzių.

Natūraliai gorilos gyvena tropikų ir subtropikų Afrikos miškuose. Dalis jų gyvena ir aukštikalnėse, pvz., 2-4 km aukštyje Virungos kalnuose.

Šių gyvūnų pavadinimas kildinamas nuo Hano Jūrininko istorijų laikų (V amžius pr. m. e.). Per keliones vakariniais Afrikos krantais ties dabartine Siera Leone jis su savo komanda išvydo „laukinius žmones, kurių didžiąją dalį sudarė moterys, šie žmonės buvo visiškai plaukuoti, tad komandos nariai juos pavadino „Gorillae“.A Carthaginian Exploration of the West African Coast  Vėliau šiuo terminu buvo pavadinta visa rūšis, nors nėra aišku, ar šie padarai tikrai buvo gorilos, kitos beždžionės ar net žmonės.Gorilla Biology: A Multidisciplinary Perspective  Pats terminas iš graikų kalbos Γόριλλαι  verčiamas kaip „plaukuotųjų moterų gentis“.Γόριλλαι , αἱ, name of a tribe of hairy women

Įprastai gorilos gyvena 35-40 metų, zoologijos soduose – 50 ir daugiau metų. Kolumbo zoologijos sode gyveno seniausia žinoma gorila Colo – 2015 m. gruodžio 22 d. jai suėjo 59 metai.Today, Colo – the oldest living gorilla in captivity – turns 59 years old! Mirė 2017 m. sausio 17 d. miegodama, sulaukusi 60 metų.„Columbus Zoo Announces the Death of Colo, World's Oldest Zoo Gorilla“ 

 Šaltiniai 

Kategorija:Hominidai